

**Обява за конкурс за отдаване под наем на недвижимо имущество,**

**собственост на „Монтажи“ ЕАД**

„МОНТАЖИ” ЕАД, с ЕИК 831629999, на основание чл. 29, ал. 2 от Правилника за прилагане на Закона за публичните предприятия и т. 11 от Правилата за провеждане на търг и конкурс и за сключване на договори за продажба и наем с работници и служители от Приложение № 1 към чл. 29, ал. 2 от Правилника за прилагане на Закона за публичните предприятия

**обявява**

процедура за провеждане на конкурс за отдаване под наем на недвижимо имущество, собственост на „МОНТАЖИ“ ЕАД (Дружеството), за срок от три години.

1. Обект: недвижим имот в гр. София – сграда с идентификатор 68134.802.2199.7, със застроена площ 65 кв.м. (съставляваща 4 броя покрити паркоместа) и 50 кв.м. идеални части от поземлен имот с идентификатор 68134.802.2199 (съставляващ 3 броя открити паркоместа) част от имот на „Монтажи“ ЕАД, с адрес ж.к. Изток, ул. „Лъчезар Станчев“ 9, град, София 1797;

2. Начална цена: 1 300,00 /хиляда и триста/ лева, без ДДС на месец. В наемната цена не са включени режийни разходи за ел. енергия, ВиК, поддръжка, охрана и др;

3. Офертите ще бъдат оценявани по следния начин:

* 1. Критерият за оценка на предложенията е най-пълното удовлетворява на конкурсните условия. То се определя въз основа на комплексна оценка на предложенията съгласно два вида критерии – Цена и Обосновка на предложението, с фиксирани относителни тегла, както е посочено по-долу:
* Предложена цена за имота, с обща относителна тежест в крайната оценка в размер 50 на сто:
* Обосновка на предложението, с обща относителна тежест в крайната оценка в размер на 50 на сто:
	1. Оценката на предложенията (К) се определя по следната формула за тежестта на показателите в комплексната оценка:
* К = 0,5 КЦ + 0,5 КО.
	1. Комплексната оценка ще се определя по точкова система като всеки показател може да получи максимална оценка от 100 точки. Тежестта на отделните показатели в комплексната оценка на офертите ще се определя по посочената формула. Офертата с най-добри данни получава максималния брой точки по съответния показател, а офертата на следващо място получава 10 точки по-малко от предшестващата я.
	2. На първо място ще се класира участникът, получил най-много точки, изчислени по формулата.
	3. При равен брой точки на участниците водещ критерий е обосновка на предложението с начин на ползване на имота и целен положителен ефект за наемодателя.
1. Време и начин за оглед на обекта и за получаване на конкурсна документация: всеки работен ден от 13.00-17.00 часа след предварително записване на тел.028777777;
2. Необходими документи, които следва да се представят от кандидатите:
	1. Представяне на кандидата;
	2. Декларация/документ, удостоверяващ/а че кандидатът не е в ликвидация, несъстоятелност или в съответната процедура по обявяване;
	3. Заверени счетоводен баланс и отчет за приходите и разходите на кандидата за предходната година, от които да е виден размерът на собствения капитал, както и приходите от извършена дейност /за юридически лица/.
	4. Предложение за размер на дължимата наемна цена, начин и условия на плащане, начин за използване на имота и целен положителен ефект за наемодателя.
	5. Начин на представяне на офертите.

Офертите се представят в запечатан, непрозрачен и с ненарушена цялост плик. В плика се окомплектоват всички документи, посочени в т. 5.1-5.3. Върху плика с офертата се поставя следния надпис: (1) Оферта за участие в конкурс наемане на имущество, собственост на „МОНТАЖИ” ЕАД; (2) име на участника; (3) адрес за кореспонденция, телефон и електронен адрес.

* 1. Място и срок на представяне на офертите - Офертите се представят в деловодството на „МОНТАЖИ” ЕАД, находящо се в административната сграда на Дружеството в гр. София, п.к. 1797, район „Изгрев”, ул. "Лъчезар Станчев" № 9, всеки работен ден, до 17:00 часа, в срок до 14 (четиринадесет) дни от обявяване на конкурса.

Участникът поема всички разноски по изготвяне на офертата си и нейното представяне. “МОНТАЖИ” ЕАД не заплаща тези разходи, независимо от начина на провеждане или изхода на процедурата.

6.1. „МОНТАЖИ” ЕАД си запазва възможността да изменя условията на настоящата процедура, да променя сроковете, да определя нови, както и да спира или прекратява процедурата, за което участниците ще бъдат своевременно уведомени. Във всички подобни случаи „МОНТАЖИ” ЕАД не дължи каквито и да било плащания на кандидатите и не е обвързано с каквито и да било други ангажименти към тях, включително за сключване на договор.

6.2. В срок до 10 дни след приключване на конкурса и определяне на спечелил конкурса, „МОНТАЖИ” ЕАД ще сключи договор със същия.

6.3. Всички документи в офертата следва да се представят на български език и да бъдат подписани от законния представител на участника или упълномощено от него лице с нотариално заверено пълномощно. Документите, представени във вид на ксерокопия, следва да бъдат заверени с „Вярно с оригинала”, име, фамилия, подпис на лицето/ата, представляващо/и участника и мокър печат.